# אברהם מרדכי אלתר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
רבי אברהם מרדכי אלתר באירופה

רבי אברהם מרדכי אלתר (1866 - 1948), השלישי באדמור"י גור ומחבר ה"אמרי אמת". בנו של הרב יהודה אריה ליב אלתר,

רבי אברהם מרדכי נולד בפולין ונחשב כאחד מראשי המנהיגות החרדית בתקופתו, מונה לאדמו"ר אחר אביו בעל "שפת אמת" בשנת תרס"ה (1905) ושימש באדמורו"ת יותר מארבעים שנה. היה ממייסדי "אגודת ישראל". דיבר רבות על ארץ ישראל ואף הגיע מספר פעמים לארץ ישראל.

קשרי ידידות עם הרב קוק, אף שלא הסכים עם דרכו, וסבר ש"אהבתו לעם ישראל מקלקלת את השורה". בכמה ממכתביו (שפורסמו בספר "מכתבי תורה") רואים פסקי הלכה שלמד מהרב קוק, ובמכתב אחד הוא מתפעל מכך שהוא מתייחס בכבוד רב למתנגדיו בירושלים למרות שרוב רבני ירושלים תומכים בו.

דרכו בלימוד הייתה ללמוד כל ספר בעל פה ורק לאחר מכן להכניס אותו לספרייתו שהייתה אחת הספריות הפרטיות הגדולות בעולם. ספרו "אמרי אמת" נכתב על התורה ותוכנו פירוש חסידי על התורה. כתבי יד רבים שכתב במשך כחמישים שנה, הוחבאו באדמה בגור בפולין בפרוץ המלחמה, אך לא נמצאו עד היום למרות המאמצים והחיפושים הרבים שנערכו במקום.

היה ממעודדי העלייה לארץ. הצליח להמלט מאירופה אחר כיבוש פולין על ידי גרמניה (בשנת 1939), עלה לארץ והתגורר בירושלים עד פטירתו בחג שבועות תש"ח. אחיו רבי משה בצלאל אלתר ורוב משפחתו נספו בשואה. לבעל ה"אמרי אמת" היו חמשה בנים, שני בניו הגדולים רבי מאיר ורבי יצחק נפטרו בצעירותם בחיי אביהם. הבן השלישי הוא רבי ישראל אלתר בעל ה"בית ישראל" שגם הנהיג אחריו את החסידות, הבן הרביעי הוא הרב שמחה בונים אלתר בעל ה"לב שמחה" ששימש כאדמו"ר אחר ה"בית ישראל" והבן הקטן הוא רבי פנחס מנחם בעל ה"פני מנחם" שהיה האדמו"ר הקודם של חסידות גור .

לאחר פטירתו לא ניתן היה לקוברו בהר הזיתים ולכן נקבר קבורה זמנית בחצר ישיבת שפת אמת שבמרכז העיר ירושלים. מאחר והר הזיתים שוחרר רק תשע-עשרה שנה לאחר מכן, נשאר קברו בחצר הישיבה עד היום.

## [עריכה] לקריאה נוספת

- הרב אברהם מרדכי סגל והרב אהרן סורסקי, ראש גולת אריאל תולדות חייו של בעל ה"אמרי אמת"
- הרב צבי יצחק אברמוביץ, "האדמו"ר מגור - ביבליוגרף מובהק", תגים א', תשכ"ט, 94-96

הקודם: הרב יהודה אריה ליב אלתר, "שפת אמת" | האדמו"ר מגור | הבא: הרב ישראל אלתר, "בית ישראל"

מקור: http://he.wikipedia.org../../../%D7%90/%D7%91/%D7%A8/%D7%90%D7%91%D7%A8%D7%94%D7%9D_%D7%9E%D7%A8%D7%93%D7%9B%D7%99_%D7%90%D7%9C%D7%AA%D7%A8.html

קטגוריות: אדמו"רי גור | אספני ספרים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English